Kollár, Boris, predseda NR SR (2022-10-20):
(Povedané súbežne s rečníčkou.) Áno, nie. Plénum sa, nie, plénum sa dohodlo, plénum sa rozhodlo, nie ja, pani poslankyňa. To znamená, že sme si to aj odsúhlasili aj v pléne. Takže budeme rokovať aj v utorok, aj v stredu. A, samozrejme, hlasovať sa bude až štvrtok o jedenástej prvýkrát, aby ste všetci vedeli. Preto budeme musieť si sadnúť naprieč celým spektrom a termínovať si body, či vládne alebo poslanecké. A budeme, budem vás chcieť požiadať, kolegovia poslanci, každý, ktorí tam máte svoj návrh, poslanecký, strážte si svojho spravodajcu. Vy síce prídete, ale, a teraz sa pozeráte, kde máte spravodajcu. No nemáte. A potom vám prepadajú body ako dneska tridsať bodov alebo koľko. To znamená, že to neni mysliteľné. Chcem vás ešte upozorniť, že keď prepadnú dvakrát, tak zvolám, musíme si sadnúť, zvolám grémium a dohodneme sa, dvakrát ti prepadne bod a ide to na ďalšiu schôdzu. Nebudeme sa s týmto baviť. Ani ministri, keď sem nebudú chodiť, takisto pôjdu a budú vyradení. Nebudeme im ani toto tolerovať, ani ministrom. (Potlesk.) Ďalej podávam procedurálny návrh, aby sme termínovali tieto tlače a je to, body, sú to body ministra financií. Je to číslo 18 až 22. Je to bod, teda je to číslo tlače 1081, 1122, 1123, 1115 a 1116 na dnes 20. 10. po Hodine otázok. Je to to, čo ráno sa nestihlo. Nakoľko najprv tu nebol minister dopravy a tým pádom pán minister financií nevedel, že prepadnú body a tým pádom nebol prítomný. Takže potrebujem to termínovať na dnes poobede. Je všeobecný súhlas, prosím? Bolo nie. Takže prosím, prezentujme sa a hlasujme o tomto. (Hlasovanie.) Prítomných 132 poslancov, za 72, proti 23, zdržalo sa 36, nehlasoval 1. Uvedený návrh sme schválili. (Krátka pauza. Predsedajúci telefonuje prostredníctvom vnútornej telefónnej linky. Hlasy v sále.) Vážení kolegovia, ešte mám jeden procedurálny návrh. Dostali sme list od ministra Doležala. Dovoľuje si nás požiadať o presunutie prerokovania 23. bodu programu 75. schôdze Národnej rady vládny návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel. Je to tlač 1106, druhé čítanie, do programu rokovania 75. schôdze Národnej rady na, chce to 26., to je ktorý deň? (Reakcia z pléna: „Streda.“ ) Dvadsiateho šiesteho o deviatej. Je, prosím, všeobecný súhlas? (Súhlasná reakcia pléna.) Ďakujem pekne. Termínovali sme. No a teraz môžeme konečne pristúpiť k samotnému hlasovaniu. Vážené pani poslankyne, páni poslanci, pokračujeme v prerušenom rokovaní. Pristúpime k hlasovaniu o návrhu zákona, návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka, tlač 1272. Dávam slovo pánovi poslancovi výboru, pánovi, výboru pre pôdohospodárstvo a životné prostredie, poslancovi Jánovi Szőllősovi, aby hlasovanie uviedol. Nech sa páči, pán poslanec, máte slovo. Nefunguje. Do vedľajšej, prosím. Koaličným nefunguje tam vpredu, len opozičným. (Reakcie z pléna.) Dávate platobnú, jasné, tie sú furt platné (povedané so smiechom). (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1272.)